আলি খামেনেই
সৈয়দ আলী হোসেনী খামেনেয়ী (; জন্ম: ১৭ জুলাই ১৯৩৯) হলেন ইরানের বর্তমান (২য়) সর্বোচ্চ ধর্মীয় নেতা এবং ইরানের ৮ কোটি শিয়া মুসলমানের আধ্যাত্মিক নেতা। ১৩ অক্টোবর ১৯৮১ থেকে ৩ আগস্ট ১৯৮৯ পর্যন্ত তিনি ইরানের ৩য় রাষ্ট্রপতি হিসেবে দায়িত্ব পালন করেন। ফোর্বস সাময়িকী ২০১২ সালে তাকে পৃথিবীর সবচেয়ে প্রভাবশালী ২১ জনের মধ্যে স্থান দেয়।
ইরানে ধর্মনিরপেক্ষতা
ইরানের ইসলামিক প্রজাতন্ত্রের ইসলামপন্থি সরকারবিরোধী ধর্মনিরপেক্ষরা দেশটিতে ১৯৮৪ সাল পর্যন্ত সক্রিয় ছিল। পরে তাদেরকে ধর্মগুরুদের দ্বারা ধর্মদ্রোহী ও মুরতাদ হিসেবে চিহ্নিত করা হয় এবং অনেককেই কারাদণ্ড, মৃত্যুদণ্ডাদেশ ও নির্বাসন দেয়া হয়।